**VETER V LASEH 2017**

**Lokalna akcijska skupina za preprečevanje zasvojenosti je v četrtek, 21. septembra 2017, v športnem parku za OŠ Ivana Groharja v Podlubniku, že tradicionalno organizirala prireditev VETER V LASEH – s športom proti odvisnosti.**

Športno-preventivna prireditev, je potekala pod okriljem Športe unije Slovenije, oblikovala pa so škofjeloška športna društva ter lokalne organizacije.

Celo dopoldne ter med 16. in 19. uro se je igrišče spremenilo v prizorišče pestrega dogajanja.

Obiskovalcem so ble na voljo številna prizorišča s predstavitvami športnih panog, od **floorballa**, **plezanja**, **odbojke**, **pilatesa, prstometa**, **karateja**, **aikida, košarke, rokometa, družinske rekreacije** in **gimnastike, kjer se bodo lahko dogovorili tudi za redne vadbe – zase ali za svoje otroke v novem šolskem letu** . Otroci so se lahko razgibali na otroških gibalnicah, starši pa so spoznavali osnove motorike za najmlajše. V bogatem obšportnem programu so se predstavile tudi aktivne mladinske in družbenopomembne organizacije kot so **skavti, taborniki, gasilci, delavnica UNICEF, mladinski dnevni centri DC OM in MDC BLOK, zavod Familija, PUM, ekipa prve pomoči v okviru OZ RK**, **Društvo upokojencev, Društvo za tretje življenjsko obdobje, lutkovna delavnica.**

Letos je prvič v okviru Evropskega tedna mobilnosti na Vetru prisotna tudi stojnica Sveta za preventivo in vzgojo v cestnem prometu Škofja Loka, kjer so člani sveta z ustvarjalnimi delavnicami in poligonom obiskovalce osveščali o varni udeležbi v prometu ter racionalno mobilnostjo.

**Vsi obiskovalci so se na ta dan na prizorišče z mestnim avtobusom lahko pripeljali brezplačno.**

Atrakciji za obiskovalce sta bili zagotovo **BODY ZORBING** (kotaljenje v orjaških napihljivih žogah) in **SOFTBALL in BASEBALL**, kjer je društvo Kranjski lisjaki v ta namen postavilo veliko kletko.



Obiskali sta nas maskoti prireditve: **Vihra in Športko**, ki sta vse zbrane povabila k plesu na himno Vetra v laseh.



V zabavnem programu so se nam predstavila sodelujoča društva, ki so predstavila kreativno ustvarjalne delavnice, v dogajanje se bodo vključili **Fire skulls band, Hana Karabegović bobni**

**CEL DAN JE BIO ŠPORTNO IN VESELO!**

Na prizorišču je bilo živahno že dopoldne, saj so igrišče preplavili **četrtošolci** vseh štirih osnovnih šol:

- OŠ Ivana Groharja,

- OŠ Škofja Loka – Mesto,

- OŠ Cvetka Golarja in

- OŠ Jela Janežiča.



Poseben Veter je bil organiziran tudi za otroke **Vrtca Škofja Loka**, kjer so aktivnosti zanje

potekale na igrišču pod vrtcem. Naš namen je bl otrokom predstaviti čim več športnih panog in jih navdušiti za aktivno in razgibano življenje s športom.



**IN ZAKAJ SPLOH VETER V LASEH?**

Ker se zavedamo pomena športnih dejavnosti, ki mladim ponujajo priLLLLLLLLLLLožnosti za aktivno preživljanje prostega časa, zagotavlja druženje, zdravo zabavo in sprostitev. Menimo, da je vsakršno športno udejstvovanje tesno povezano z vrednotami kot so vključevanje, solidarnost, tolerantnost, ekipni duh in fair play, zato je šport pomembno okolje, v katerem potekata vzgoja in izobraževanje. Gibalne izkušnje, ki jih mladostniki pridobijo in razvijajo v okviru športne vadbe v mladosti, imajo vpliv na njihov celosten razvoj, saj se v športu srečujejo s pravili in vrednotami, za uživanje v igri pa se morajo naučiti tudi določenih socialnih spretnosti kot so sodelovanje, tekmovalnost, pripadnost ekipi in komunikacija.



Koordinatorka projekta Alenka Okorn pravi, da »je z nekaterimi društvi sodelovanje že stalnica; v veselje pa nam je, da se za sodelovanje odločajo tudi nove organizacije. Vsi, ki se odzovejo vabilu, v projektu prepoznajo velik potencial. Ob začetku šolskega leta se lahko predstavijo širši lokalni skupnosti in bodočim uporabnikom, hkrati pa s sodelovanjem dokazujejo, da prostovoljstvo v našem mestu živi v različnih oblikah in izvedbah. Sodelovanje na prireditvi je namreč prostovoljno.«

|  |  |  |  |
| --- | --- | --- | --- |
|  | |  | |
| Občina Škofja Loka | LAS Škofja Loka | |
| LAS Škofja Loka | Alenka Okorn | |
| Sabina Gabrijel | koordinatorka projekta | |
| 031/308-097 | 031/826-734 | |